laion/Wikipedia-Exotic huggingface dataset:
ז'ראר דברה

ז'ראר דברה (בצרפתית: Gérard Debreu; ‏4 ביולי 1921 - 31 בדצמבר 2004) היה פרופסור לכלכלה באוניברסיטת ברקלי בקליפורניה משנת 1962 ומתמטיקאי ממוצא צרפתי. בשנת 1975 התאזרח בארצות הברית. חתן פרס נובל לכלכלה לשנת 1983. דברה נולד למשפחה שעסקה בייצור תחרה, תעשייה מסורתית בקאלה. לפני תחילת מלחמת העולם השנייה סיים את בחינות הבגרות, והחל בהכנותיו לבחינות הכניסה לאוניברסיטה. דברה עבר לגרנובל כדי להשלים את הכנותיו משום שהעיר הייתה באזור "חופשי" במהלך המלחמה. בשנת 1941 התקבל דברה למוסד אקול נורמל סופרייר. סמוך למועד בחינותיו הסופיות בשנת 1944 התגייס לצבא הצרפתי והועבר לאימונים באלגיר, ולאחר מכן שרת בכוחות הכיבוש הצרפתיים בגרמניה עד יולי 1945. דברה סיים את בחינותיו במתמטיקה בסוף 1945 ותחילת 1946. בזמן זה החל מתעניין בכלכלה, ובמיוחד בתאורית שווי משקל כללי של לאון ולרה. בין השנים 1946 ל-1948 היה עוזר מחקר במרכז הלאומי לחקר מדעי. בשנתיים ומחצה הללו ביצע את המעבר ממתמטיקה לכלכלה. בשנת 1948 בא דברה לארצות הברית לאחר שזכה במלגת רוקפלר שאפשרה לו לבקר במספר אוניברסיטאות אמריקאיות, כמו גם באופסלה ובאוסלו. דברה הצטרף לאוניברסיטת שיקגו בקיץ 1950, שם נשאר חמש שנים. בשנת 1954 פרסם דברה בשיתוף עם קנת' ארו מאמר פורץ דרך בשם "קיום שווי משקל בכלכלה תחרותית", במאמר זה ניתנה הוכחה מתמטית לקיומו של שווי משקל כללי, תוך שימוש בטופולוגיה ולא בשיטות של חשבון אינפיניטסימלי. בשנת 1955 עבר דברה לאוניברסיטת ייל, שם פרסם את ספרו הקלסי "תאוריה של ערך: ניתוח אקסיומטי של שווי משקל כלכלי", ספר זה נחשב לאחת מהעבודות החשובות ביותר בכלכלה מתמטית. דברה חקר גם מספר בעיות של פונקציית התועלת. בתחילת שנות השישים עבד בסטנפורד והקדיש את מרבית זמנו להוכחה מורכבת שהופיעה בשנת 1962 על קיומו של שווי משקל כלכלי. בינואר 1962 החל לעבוד באוניברסיטת ברקלי, שם כיהן כפרופסור לכלכלה. בחופשותיו משם ביקר אוניברסיטאות בליידן, בקיימברידג', בבון ובפריז. מחקריו המאוחרים יותר מתמקדים בתאוריה של פונקציות של עודף ביקוש תוך המחשה כי לכלכלה יש מספר סופי של מחירי שווי משקל. בשנת 1976 זכה דברה באות לגיון הכבוד הצרפתי. בשנת 1983 זכה בפרס נובל לכלכלה על שילוב שיטות אנליטיות בתאוריה הכלכלית ועל הניסוח החדש והמדויק של תאורית שווי משקל כללי. בשנת 1990 כיהן כנשיא האגודה האמריקאית לכלכלה. דברה התחתן בשנת 1946 ונולדו לו שתי בנות. מדיה וקבצים בנושא ז'ראר דברה בוויקישיתוף ז'ראר דברה, באתר פרס נובל (באנגלית) ז'ראר דברה, באתר פרויקט הגנאלוגיה במתמטיקה ז'ראר דברה, באתר dblp הספד לדברה ז'ראר דברה, באתר אנציקלופדיה בריטניקה (באנגלית) ז'ראר דברה, באתר "Find a Grave" (באנגלית) המאמר קיום שווי משקל בכלכלה תחרותית הספר במלואו
Lyra

Lyra (תעתיק עברי לַיְרָה או לִירָה, לעיתים נכתב LYRA) היא חברה לייצור כלי כתיבה שנוסדה בגרמניה בשנת 1806. בשנת 2008, לאחר יותר מ-200 שנה בבעלות גרמנית, נמכרה החברה לתאגיד האיטלקי FILA. החברה עוסקת בייצור של עפרונות צבעוניים, עפרונות גרפיט, עטים, מדגשים, מחקים, סרגלים ואף כלי קוסמטיקה. מפעל לירה הוקם ונרשם לראשונה למסחר בשנת 1806, על ידי יוהאן פרישס (Johann Froescheis), כמפעל לייצור עפרונות. הוא עבר לייצור המוני רק בשנת 1848, תחת ניהולו של גאורג א. פרישס (Georg A Froescheis). המותג לירה נרשם כסימן מסחרי רק בשנת 1868, כשישים שנה לאחר הקמת המפעל. בשנת 1900 הספק המפעל היה 53 מיליון עפרונות בשנה, כשעל רחבת הייצור רק 500 עובדים. כשנתיים לאחר מכן יוהאן גראסר (Joanne Grasser) לקח שליטה על ניהול המפעל, לאחר 24 שנים של שותפות. ב-1927 הוא הוחלף בד"ר וילהלם קרפר (Wilhelm Koerper). המפעל נהרס כמעט עד היסוד בהפצצה האווירית במלחמת העולם השנייה, ובשנת 1945 החלה בנייתו מחדש. ב-1984 המפעל עובר להנהלה חדשה שוב, ומקים סניף של המפעל בצרפת, תחת השם LYRA France. ב-1991 מתווסף מפעל נוסף בבריטניה, LYRA UK. בשנת 2002 מגיעה לירה לארצות הברית ומקימה את LYRA USA. ב-2005 מתחלפת ההנהלה שוב לידי אנדראס בלאול וקלאוס אלסאסר, שמוכרים את החברה בשנת 2008 לידי התאגיד המשפחתי FILA, המבוסס באיטליה. במהלך קיומה של לירה, החברה התבססה בגרמניה מעל 200 שנה ונוהלה בידי גרמנים. בכך, היא אחת מהחברות הוותיקות ביותר בגרמניה, קרובה לFaber-Castell. ללירה קו מוצרים גדול המקיף כלי כתיבה, איפור, חומר פולימרי, תיקים, ציוד אמנות ועוד. בין המותגים הבולטים ניתן לרשום את: REMBRANDT AQUARELL Artists‘ Coloured Pencils - עפרונות צבעי מים REMBRANDT POLYCOLOR - עפרונות צבעוניים LYRA AQUACOLOR - פסטל שעווה REMBRANDT ART DESIGN - עפרונות גרפיט לרישום COLOR-GIANT - עפרונות צבעוניים לגיל בית הספר, עם ליבה בקוטר 6 מ"מ בישראל נמכרים מוצרי החברה בחנויות כלי כתיבה רבות, ובחנויות ספורות לציוד אמנות, לרוב כתחליף לסדרת העפרונות של Faber-Castell. אתר האינטרנט הרשמי של Lyra (בגרמנית ובאנגלית)
ננופוטוניקה

ננופוטוניקה היא שם כולל לתחום המחקר והטכנולוגיות המשלבים מערכות שגודלן האופייני הוא בסדר גודל של 1–400 ננומטר , לבין תחום הפוטוניקה, כלומר תת-תחום באלקטרואופטיקה הדן בפוטונים. תחום זה דן בספקטרום החל מאזור התת אדום ועד האולטרה סגול. הן המחקרים והן הטכנולוגיות משתייכים למגוון נושאים בתחומי המדעים וההנדסה ובניהם: פיזיקה והנדסת חשמל - מעבד אופטי, התקנים מוליכים למחצה, התקנים תוך סיביים, נקודה קוונטית. ביולוגיה ורפואה - בדיקות חדשניות, שליטה בתהליכים ביולוגיים. כימיה - תהליכים חדשניים, תא פוטואלקטרי . מרכז הננופוטוניקה של אוניברסיטת בר-אילן אוניברסיטת תל אביב, ‏שילוב בין ננופוטוניקה ולמידה עמוקה יאיץ פיתוח מבנים ננומטרים, באתר "הידען", 29 באוקטובר 2018 The Journal of Nanophotonics ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
תמורה

האם התכוונתם ל... תמורה (מתמטיקה) – שינוי הסדר של קבוצת איברים תמורה (תחביר) – חלק ממשפט תמורה בעד דבר מסוים, ראו סחר חליפין תמורה (קורבנות) – מושג הלכתי העוסק באדם המבקש להחליף את הבהמה שייעד לקרבן מסכת תמורה – אחת המסכתות בסדר קודשים, העוסקת בדיני התמורה תמורה - המרכז המשפטי למניעת אפליה תמורה (מכון) – מכון להכשרת רבנים חילוניים
המחתרת היהודית (פירושונים)

האם התכוונתם ל... המחתרת היהודית – מספר התארגנויות טרוריסטיות של יהודים שפעלו בישראל בשנות ה-80 המחתרת היהודית במרוקו – ארגון חשאי שפעל מטעם המוסד בין השנים 1956–1964, במטרה להעלות את יהודי מרוקו לישראל, ולהקים מחתרת להגנה עצמית המחתרת הציונית בעיראק – ארגון חשאי שפעל בקרב הקהילה היהודית בעיראק בין השנים 1941–1951, למטרות יהודיות וציוניות להתארגנויות מחתרתיות של יהודים בתקופת מלחמת העולם השנייה ראו: התנגדות יהודית בשואה קטגוריה:מרידות יהודים בשואה
מרקו קורנארו

מרקו קורנארו או מרקו קורנר (באיטלקית: Marco Cornaro; בוונטית: Marco Corner;‏ 1286 לערך - 13 בינואר 1368) היה הדוכס ה-59 של ונציה. קורנארו כיהן כדוג'ה מאז מינויו, בשנת 1365 ועד פטירתו. בתקופת כהונתו התפתחה העיר ונציה מבחינה כלכלית, אולם מבחינה טריטוריאלית איבדה שטחים רבים לרפובליקת גנואה ולאימפריה העות'מאנית. קורנארו היה בן לאחת מהמשפחות הוותיקות והעשירות של ונציה. קורנארו נישא לג'ובאנה סקרווגני מפדובה, ונולדו להם שלושה בנים ושתי בנות. לאחר מותה של ג'ובאנה נישא קורנארו בשנית לאישה בשם קתרינה ממעמד נמוך - נישואים שהקשו על בחירתו לתפקיד הדוג'ה. קורנארו עשה חייל רב בסחר עם מצרים, כיהן כשגריר ונציה בחצרו של הקיסר שארל הרביעי, קיסר האימפריה הרומית הקדושה ובחצר האפיפיור קלמנט השישי, וכן היה נציג מטעם המשלחת הוונציאנית בעת בחירתו של האפיפיור אורבנוס החמישי באביניון. קורנארו היה בין מגלי ניסיונו של הדוג'ה מארינו פאליירו להשתלט על רפובליקת לה סרניסימה במטרה להפיכתה למונרכיה - ולאחר גילוי הניסיון והוצאתו להורג של פאליירו מונה קורנארו לזמן קצר לתפקיד דוג'ה בפועל בטרם נבחר לורנזו צ'לסי לתפקיד הדוג'ה. לאחר מותו של צ'לסי ב-18 בינואר 1365, נבחר קורנארו לתפקיד, על אף התנגדות לכך בשל גילו המתקדם של קורנארו, יחסיו הטובים עם שליטים זרים ומעמדה הנמוך של אשתו. במהלך שתי שנות שלטונו איבדה ונציה שטחים רבים ובהם האיים כיוס, לסבוס, פוכאה לרפובליקת גנואה, אולם העיר התפתחה מסחרית, כאשר קורנארו הצליח לשכנע את האפיפיור אורבנוס החמישי להתיר לעיר לסחור עם מצרים המוסלמית. בתקופת כהונתו החלה הקמת אגף ארמון הדוג'ה הפונה לכיכר סן מרקו. קורנארו נפטר ב-13 בינואר 1368, בשעות הבוקר המוקדמות, ונקבר בבזיליקת סנטי ג'ובאני אי פאולו. מדיה וקבצים בנושא מרקו קורנארו בוויקישיתוף מרקו קורנארו, באתר "Find a Grave" (באנגלית)
קווין וייזמן

קווין גלן וייזמן (באנגלית: Kevin Glen Weisman; נולד ב-29 בדצמבר 1970) הוא שחקן טלוויזיה, קולנוע ותיאטרון יהודי-אמריקאי. וייזמן נולד בלוס אנג'לס. יש לו תואר ראשון במשחק מאוניברסיטת קליפורניה בלוס אנג'לס, וכן למד גם בניו יורק. וייזמן השתתף במחזות תיאטרון רבים, בהם מחזות של ז'אן ז'ירודו, ארתור שניצלר, ארתור מילר, אוסקר ויילד ועוד. קיבל מספר פרסים על פעילותו. ב-2001 הופיע בסרט "אמן האשליות" של מייקל גורג'ין. הוא ידוע בעיקר בעקבות תפקידו בסדרת הטלוויזיה של רשת ABC, "זהות בדויה", בה גילם את מרשל פלינקמן במשך חמש העונות של הסדרה. הוא גם שיחק בסדרות "באפי ציידת הערפדים" משנת 2000 עד 2001, ו"רוזוול" משנת 1999 עד 2000. בשנת 2010 שיחק בסרט האימה העצמאי "לא מתועד", לצד אלונה טל וסקוט מכלוביץ', ובסרטו של רוב ריינר "הפוך". בשנת 2013 שיחק בסיטקום "הלו ליידיז" ברשת HBO. בשנת 2016 שיחק בסדרת הדרמה המשפטית "גוליית" בתפקיד נד ברינג, לצידו של בילי בוב תורנטון. במקביל למשחק בקולנוע, וייזמן הוא המתופף של להקת הרוק "Trainwreck". וייזמן נשוי ואב לשניים. מדיה וקבצים בנושא קווין וייזמן בוויקישיתוף אתר האינטרנט הרשמי של קווין וייזמן קווין וייזמן, ברשת החברתית אקס (טוויטר) קווין וייזמן, ברשת החברתית אינסטגרם קווין וייזמן, במסד הנתונים הקולנועיים IMDb (באנגלית) קווין וייזמן, באתר AllMovie (באנגלית) קווין וייזמן, באתר Rotten Tomatoes (באנגלית) קווין וייזמן, במסד הנתונים הקולנועיים KinoPoisk (ברוסית)
מיקלה מורוזיני

מיקלה מורוזיני (באיטלקית: Michele Morosini;‏ 1308 – 16 באוקטובר 1382) היה הדוכס ה-61 של ונציה. מורוזיני כיהן כדוג'ה מאז מינויו, ב-10 ביוני 1382 ועד פטירתו, זמן קצר לאחר מכן, באוקטובר באותה שנה. מיקלה מורוזיני היה בן לאחת ממשפחות האצולה העשירות והחזקות ביותר בוונציה. ההיסטוריונים חלוקים בדעותיהם בדבר אופיו של מורוזיני- חלקם סבורים כי אכן פעל לטובת לה סרניסימה במהלך המלחמה עם ג'נובה בין השנים 1378–1381, בעוד שאחרים סבורים כי ניצל באופן ציני את המלחמה להגברת עושרו שלו. לאחר מות קודמו, אנדראה קונטאריני נבחר מורוזיני ונפטר זמן קצר לאחר מכן, לאחר שחלה במחלת הדבר. מורוזיני נקבר בבזיליקת סנטי ג'ובאני אי פאולו. מדיה וקבצים בנושא מיקלה מורוזיני בוויקישיתוף מיקלה מורוזיני, באתר "Find a Grave" (באנגלית)
תומאזו מוצ'ניגו

תומאזו מוצ'ניגו (באיטלקית: Tommaso Mocenigo;‏ 1343–1423) היה הדוכס ה-64 של ונציה. מוצ'ניגו כיהן כדוג'ה מאז מינויו, בשנת 1414 ועד פטירתו. קודם למינויו פיקד מוצ'ניגו על הצי הצלבני בקרב ניקופוליס בשנת 1396. לאחר קרב זה המשיך מוצ'ניגו לפקד על הצי הוונציאני ונצח במספר קרבות כנגד הצי של ג'נובה. מוצ'ניגו שירת את לה סרניסימה כשגריר בקרמונה, ובעת כהונה זו, בשנת 1414, נפטר קודמו, מיקלה סטנו, ומוצ'ניגו נבחר לתפקיד הדוג'ה. מוצ'ניגו נמלט מהעיר קרמונה בחשאי, מחשש שיאסר על ידי שליט העיר בשל מינויו. במהלך כהונתו חתם מוצ'ניגו על הסכם שלום עם האימפריה העות'מאנית, אולם לאחר זמן קצר שבה הלחימה בין ונציה לאימפריה, בעקבות הניצחון על העות'מאנים בקרב גאליפולי. מצ'ניגו אילץ את הפטריארך של אקוויליה לוותר על טריטוריות לטובת הרפובליקה בשנת 1420, ושב וכבש את פריולי ואת דלמטיה. בתקופת כהונתו פרח המסחר בעיר, ומצ'ניגו שיפץ ובנה מחדש את ארמון הדוג'ה, וייסד את הספרייה של הארמון. מדיה וקבצים בנושא תומאזו מוצ'ניגו בוויקישיתוף תומאזו מוצ'ניגו, באתר "Find a Grave" (באנגלית)
מצע

מַצָּע של מפלגה הוא מסמך עמדה המפרט את עקרונות המפלגה ואת תוכנית הפעולה שבכוונתה להגשים כאשר תעלה לשלטון. עם מסמך זה והתעמולה הנגזרת ממנו, היא פונה לציבור הרחב במטרה לשטוח את טענותיה הפוליטיות ולסייע להצלחתה בבחירות. בדרך כלל כולל המצע רשימה של נושאים מרכזיים (כלכלה, ביטחון, חינוך, איכות הסביבה, בעיות חברתיות, וכו'), ופירוט המדיניות שבה תומכת המפלגה בכל נושא. התחומים המוגדרים במניפסטים של המפלגות הזוכות נחשבים בדרך כלל כמייצגים את תחומי העניין ואת הנושאים האידאולוגיים שהציבור מעדיף. בנוסף, לעיתים יוזמות ומדיניות שחברי כנסת ינסו לקדם יהיו מבוססות על מצע מפלגתם, מה שמאפשר לציבור או לחברה האזרחית ליזום שיתופי פעולה עם נבחרי הציבור שמבוססים על הזדהות משותפת עם ערכי המצע. המילה מצע נוספה למילון בשנת 1535. אך רק בשנת 1803, פוליטיקאים ממפלגה מסוימת חתמו על מצע מסוים בו כתוב מה תהיה שאיפות המפלגה והתחייבו לה. בישראל, כמעט לכל מפלגה יש מצע ברור אשר מדבר על סוגיות חשובות ואג'נדות פוליטיות לפוליטיקאים במפלגה, בדרך כלל הסוגיות להן יש התייחסות חיובית או שלילית, הן אלו שקובעות את הדעה הפוליטית של המפלגה. אג'נדה קו מפלגתי (אנ') מניפסט הצהרת כוונות (אנ') הבטחת בחירות גילוי נאות מדיה וקבצים בנושא מצע בוויקישיתוף עדי ארבל, השפעה על עבודת הכנסת הבאה, באתר הפורום לחברה האזרחית, ‏2019-01-31 Definition of PLATFORM, www.merriam-webster.com (באנגלית) ערך זה הוא קצרמר בנושא מדע המדינה. אתם מוזמנים לתרום לוויקיפדיה ולהרחיב אותו.
פרנצ'סקו פוסקארי

פרנצ'סקו פוסקארי (באיטלקית: Francesco Foscari;‏ 1373 - 1 בנובמבר 1457) היה הדוכס ה-65 של ונציה. פוסקארי כיהן כדוג'ה מאז מינויו, בשנת 1423, ועד פטירתו. פוסקארי היה בן למשפחת אצילים ונציאנית ותיקה. בטרם בחירתו לתפקיד הדוג'ה, כיהן פרנצ'סקו פוסקארי במספר רב של תפקידים רשמיים ובהם, שגריר של לה סרניסימה, נשיא מועצת הארבעים, חבר מועצת העשרה, אינקוויזיטור רשמי של הרפובליקה, ונציב סן מרקו האחראי על מבני השלטון הממוקמים סביב כיכר סן מרקו (Procuratori di San Marco). בבחירות שנערכו לבחירתו הביס פוסקארי את המועמד הנוסף לתפקיד - פייטרו לורדאן. בתקופת כהונתו, הנהיג את ונציה אשר נלחמה באותה עת במילאנו, במאבק על השליטה בצפונה של איטליה. מילאנו הגיעה להסכם שלום עם פירנצה, בת בריתה של ונציה, וונציה נותרה לבדה במאבק מול מילאנו. לפוסקארי היה בן אחד - יאקופו, אשר נשפט בשנת 1445 בפני מועצת העשרה באשמות שחיתות ושוחד, וגורש מן העיר. בעקבות משפטים נוספים שנערכו ב-1450 ו-1456, יאקופו נאסר בכרתים ומת בכילאו. מותו של יאקופו פגע באביו, אשר הפסיק את כל פעולתו הציבורית וחדל מלבצע את תפקידו. מחדל זה הביא את מועצת העשרה באוקטובר 1457 להכריח את פרנצ'סקו פוסקארי להתפטר מתפקידו. פוסקארי נפטר משברון לב שבוע לאחר מכן. לחץ ציבורי על מועצת העשרה הביא לכך שפרנצ'סקו פוסקארי נקבר בהלוויה ממלכתית רשמית כאילו נפטר בעת כהונתו. סיפור חייו של פרנצ'סקו פוסקארי היווה השראה למחזה "שני הפוסקארי" מאת לורד ביירון משנת 1821, ולשירו של סמיואל רוג'רס "איטליה". לימים, מחזהו של ביירון היווה השראה ללברית האופרה של ג'וזפה ורדי "שני הפוסקארי" אשר הופעת הבכורה שלה נערכה ב-3 בנובמבר 1844 ברומא. מדיה וקבצים בנושא פרנצ'סקו פוסקארי בוויקישיתוף פרנצ'סקו פוסקארי, באתר אנציקלופדיה בריטניקה (באנגלית)
מנחת (תעופה)

מִנחת הוא שטח שהוכשר לנחיתה ולהמראה של כלי טיס והוכרז ככזה על ידי הרשויות המוסמכות. השירות שנותן מנחת המטוסים הוא בסיסי ביותר, ובדרך כלל יש בו מסלול אחד בלבד, לעיתים סלול ולעיתים עשוי כורכר . בדרך כלל אין במנחת מגדל פיקוח, והעזר העיקרי בו למען הטייס הוא שרוול רוח. מנחת מסוקים הוא משטח ישר המיועד לנחיתת מסוקים ולהמראתם. שטחו של מנחת תקני כזה בישראל, הוא 37 מטר על 37 מטר. לעיתים מוכשר מנחת כזה, עשוי אספלט, בטון או כורכר. מנחת ממוקם לרוב על־פני האדמה, ולעיתים נבנה בראשו של בניין - בית חולים או גורד שחקים. השטח הקטן הנדרש למנחת מסוקים מאפשר להקצות שטח כזה גם על־גבי ספינה קטנה יחסית, כדוגמת ספינת הטילים סער 5. מנחת בר־יהודה למרגלות המצדה מנחת נווה זוהר מנחת עין שמר מנחת ערד מנחת יטבתה מנחת ראשון לציון מנחת ספיר (מנחת עין יהב) בין מושב עין יהב וספיר מנחת בצת מנחת דימונה מנחת פיק ברמת הגולן מנחת מגידו מנחת שדה בוקר מנחת קציעות מנחת הבונים מנחת שמרת מנחת אסיף מנחת רמת יותם - המנחת נמצא במעלה אילת (רמת יותם), סמוך לאבן דרך מספר 3, מדרום לכביש 12, בתוך שטח מטווח קצא"א. שדה תעופה מדיה וקבצים בנושא מנחת בוויקישיתוף מנחתים בישראל(הקישור אינו פעיל) באתר רשות התעופה האזרחית מסמך המציין נוהלי בניית מנחתי מסוקים בבתי חולים בישראל.
עידן (פירושונים)

האם התכוונתם ל... יחידת זמן גאולוגית – תקופת זמן בהיסטוריה של כדור הארץ עידן (מושב) – מושב בערבה התיכונה עידן+ – מיזם שידור טלוויזיה דיגיטלי קרקעי (DTT) בישראל (ערוצים ישראלים דיגיטליים נגישים) עוצבת עידן (אוגדה 340, בעבר אוגדה 880) - אוגדת מילואים הכפופה לפיקוד המרכז אישים: אשר עידן – עתידן ישראלי יצחק שלום עידן – ראש עיריית אלעד פנחס עידן – ראש עיריית לוד לשעבר, יושב ראש ועד העובדים של רשות שדות התעופה רועי עידן – תסריטאי, שחקן טלוויזיה ומגיש ישראלי רועי עידן (צלם) – צלם עיתונות ישראלי שמואל עידן – נציג הסוכנות היהודית באי ג'רבה, תוניסיה, וממקימי ישיבת כיסא רחמים בבני ברק, ומנהלה; נכדו של הרב משה עידאן עידאן אישים ששמם הפרטי הוא עידן
מארי (פירושונים)

האם התכוונתם ל... מארי – עיר עתיקה בסוריה מארי (נהר) – הנהר השני באורכו באוסטרליה מארי (עם) – עם המתגורר ברפובליקת מארי אל מארי (שפה) – השפה הרשמית של רפובליקת מארי אל. מארי (תואר) – תואר רב ביהדות תימן אישים אישים ששם משפחתם (באנגלית) Murray: אן מארי (זמרת קנדית) (אנ') – זמרת יוצרת קנדית אנדי מארי – טניסאי סקוטי ארצ'יבלד מארי – קצין בכיר בצבא הבריטי במלחמת העולם הראשונה ביל מארי – שחקן, קומיקאי ומפיק אמריקאי ברברה מארי – שחקנית קולנוע בריטית במחצית השנייה של המאה ה-20 ג'וזף מארי – רופא ומנתח אמריקאי, חתן פרס נובל לפיזיולוגיה או לרפואה ב-1990 ג'ון מארי – גנרל אמריקאי ג'ורג' מאריי – חוקר טבע סקוטי ג'יימי מארי – טניסאי בריטי ג'יימי מארי (שחקנית) – שחקנית קולנוע וטלוויזיה אנגלייה ג'יימס מארי – רשימת אישים שזה שמם דג'ונטה מארי – כדורסלן אמריקאי דאגלס מארי – עיתונאי וסופר בריטי דייב מארי – גיטריסט וכותב שירים הרולד מארי – היסטוריון שחמט - הראשון שפרסם את התאוריה שלפיה מקור השחמט בהודו מארי לנסטר – סופר מדע בדיוני אמריקאי צ'ד מייקל מארי – שחקן ודוגמן אמריקאי, הידוע בזכות תפקידו כלוקאס סקוט בסדרת הטלוויזיה "מגרש ביתי" רונלד מארי – הרכז של קבוצת הכדורסל דטרויט פיסטונס מליגת ה-NBA נשים ששמן Marie מארי, דוכסית בורגונדיה – דוכסית בורגונדיה במאה ה-15 מארי, נסיכת הסה (מריה אלכסנדרובנה) – רעייתו של אלכסנדר השני, קיסר רוסיה הנרייט מארי, נסיכת צרפת – בתו של אנרי הרביעי, מלך צרפת ואשתו של צ'ארלס הראשון, מלך אנגליה, בת המאה ה-17 אבא מארי הירחי – חכם יהודי פרובאנסלי בן המאה ה-13 אישים ששמם הפרטי הוא מארי אישים ששמם הפרטי הוא מרי מרי מאירי
סגסוגת

סגסוגת, מֶסֶג או נתך היא שילוב של שני יסודות או יותר, אשר לפחות אחד מהם הוא מתכת, וגם תוצאת השילוב היא בעלת תכונות מתכתיות, ומתאפיינת בקשר מתכתי. החומר המתכתי הנוצר הוא לרוב בעל תכונות שונות באופן משמעותי מרכיביו. היסודות בסגסוגת עשויים להיות מפוזרים באופן אחיד, כתמיסה מוצקה, או באופן לא אחיד, עם אזורים (פאזות) עשירים פחות או יותר באחד המרכיבים. בדרך כלל מייצרים סגסוגות על ידי התכת המרכיבים בטמפרטורה גבוהה מנקודת ההתכה שלהם, אולם ניתן לייצר סגסוגות מסוימות גם בטיפול מכני, בטמפרטורה נמוכה (Mechanical alloying). הסגסוגת "יורשת" חלק מתכונות היסודות המרכיבים אותה, בדרך כלל תכונות פיזיקליות כגון צפיפות, תגובתיות והולכה חשמלית ותרמית. לעומת זאת, תכונות הנדסיות כגון מאמץ מתיחה, מודול יאנג וכוח גזירה עשויות להיות שונות בתכלית מן התכונות של החומרים המרכיבים את הסגסוגת. בין שאר הגורמים, הדבר נגרם עקב שונות גודל האטומים בתוך הסגסוגת - אטומים גדולים יפעילו כוח דוחס על אטומים שכנים, ואילו אטומים קטנים יותר יפעילו כוחות מותחים על שכניהם. בניגוד למתכות טהורות, שם האטומים חופשיים יותר לזוז, תכונה זו עוזרת לסגסוגת להתנגד לעיוותים. בניגוד למתכות טהורות, לרוב הסגסוגות אין נקודת היתוך אחת. במקום זאת, יש להן טווח היתוך שבו החומר הוא תערובת של מוצק ונוזל. הטמפרטורה שבה ההתכה מתחילה נקראת מוצקיות (solidus), וזאת שבה ההתכה מושלמת נקראת נוזליות (liquidus). סגסוגת המורכבת משני מרכיבים נקראת סגסוגת שניונית (בינארית), סגסוגת המורכבת משלושה מרכיבים נקראת סגסוגת שלישונית, וסגסוגת המורכבת מארבעה מרכיבים נקראת סגסוגת רביעונית. ברוב הסגסוגות השניוניות יש יחס מסוים בין אחוזי שני המרכיבים בסגסוגת שבו יש רק נקודת התכה אחת ונקודה זאת נקראת "נקודה יוטקטית" (eutectic). סגסוגות שיש להן נקודה יוטקטית נקראות סגסוגות יוטקטיות. מסגים מתוכננים כך שיהיו להם תכונות יותר רצויות מן המרכיבים שלהם. למשל, פלדה היא מסג מברזל ופחמן, החזק יותר מברזל. מסגים מסוימים הם בשימוש כל כך נרחב ביחס למתכות הבסיס שמהן הם עשויים שהשם של המתכת העיקרית שמרכיבה את המסג הוא השם של המסג. למשל, זהב 14 קרט (58%) הוא מסג של זהב עם יסודות אחרים. בדומה, הכסף בתעשיית התכשיטים והאלומיניום אשר משמש כחומר בנייה הם גם מסג. לגילוי המסגים חשיבות רבה בהתפתחות הטכנולוגיה והתרבות. גילוי תהליך יצור הארד (ברונזה) באלף השלישי לפני הספירה, הביא לשינוי חשוב ביותר בהתפתחות האדם שהביא להגדרת התקופה כתקופת הברונזה. להמצאת מסג הדוראלומין (Duralumin) אשר מורכב משילוב של אלומיניום, נחושת ומגנזיום ב-1909, הייתה השפעה מכרעת על התפתחות התעופה, מאחר שהמסג החדש קל בהרבה מהפלדה וחזק בהרבה מהאלומיניום. יצוין, כי רשימה זו היא דוגמה בלבד. קיימות אלפי סגסוגות ולא ניתן לבנות רשימה המכילה את כולן. סגסוגת, באתר אנציקלופדיה בריטניקה (באנגלית) סגסוגות, דף שער בספרייה הלאומית
בגידה (פירושונים)

האם התכוונתם ל... בגידה – הפרת חובת האמונים של אדם לעמו, למולדתו ולמדינתו וסיועו לאויב במאבקו כנגד מדינת האם של הבוגד בגידה (מעילה באמון) – מעילה באמון ביחסים בינאישיים בגידה (זוגיות) – הפרת אמון במערכת יחסים זוגית בגידה – שיר של ריטה
ברודי (פירושונים)

האם התכוונתם ל... בְּרוֹדִי – עיירה באוקראינה בחבל לבוב, ומרכז אזור ברודי אישים ששמם ברודי: אדם ברודי – שחקן יהודי-אמריקאי, שכיכב בסדרת הטלוויזיה לנוער 'The O.C.' אדריאן ברודי – שחקן קולנוע יהודי-אמריקאי, שהתפרסם בתפקידו בסרטו של רומן פולנסקי 'הפסנתרן' (2002) ברנארד ברודי – אסטרטג צבאי אמריקאי, הנחשב לחלוץ בתחום האסטרטגיה בעידן הנשק הגרעיני חיים ברודי – מן החוקרים החשובים של שירת ימי הביניים של יהדות ספרד טל ברודי – כדורסלן אמריקאי-ישראלי אשר הפך בישראל לסמל כשחקן כדורסל, וכעולה אשר נקלט בהצלחה בחברה הישראלית ירחמיאל ברודי – פרופסור מן המניין בחוג לתלמוד באוניברסיטה העברית, המתמחה בחקר ספרות הגאונים ישראל ברודי – הרב הראשי של בריטניה מיקלוש ברודי – שחמטאי הונגרי-רומני
למרקוס אדנה תומפסון

למרקוס אדנה תומפסון (באנגלית: LaMarcus Adna Thompson; ‏8 במרץ 1848 – 8 במאי 1919) היה ממציא אמריקאי, שעסק בפיתוח רכבות הרים. תומפסון נולד באוהיו. בשנות התבגרותו היה לנגר מיומן. ב-1873 פתח חנות מכולת באלקהרט, אינדיאנה. שם החל בתכנון מכונות סריגה לייצור גרביים ובגדים תחתונים ללא תפרים. עסק זה הכניס לו הון, אך הלחץ הרס את בריאותו והוא מכר את החברה. תומפסון ידוע בעיקר בזכות עבודתו המוקדמת בפיתוח רכבות הרים ובהמצאת ז'אנר נסיעות הרכבת הנופיות. הוא ידוע כ"אבי רכבת ההרים האמריקאית" ולעיתים קרובות נקרא גם "אבי רכבת הכבידה". במהלך חייו צבר תומפסון כמעט שלושים פטנטים הקשורים לטכנולוגיה של רכבת הרים. עשור לאחר שבנה את רכבת ההרים הראשונה הקים את חברת הרכבת הנופית L.A. Thompson Scenic. לחברה היה בית המלאכה והמשרד הראשי שלה היה בקוני איילנד. במהלך עשר השנים הבאות בנה תומפסון בנה רכבות הרים ציוריות נוספות בקוני איילנד: ליד דרימלנד ובפארק ברייטון ביץ', לונה פארק ופארק סטיפלצ'ייס. ספינת הדגל של החברה, הייתה האוריינטל סניק, הממוקמת בשדרת הגלישה ברחוב שמיני מערב. במהלך חייו בנה תומפסון 12 רכבות הרים בארצות הברית ובאירופה. בשנת 1915 פרש "אבי הכבידה" לפארק תומפסון, אחוזתו הנרחבת בגלן קוב, לונג איילנד, שם נפטר ב 1919 בגיל שבעים ואחת. La Marcus Adna Thompson – Famous Inventor, Edubilla.com ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
מרכבות האלים (פירושונים)

האם התכוונתם ל... מרכבות האלים – ספר וסרט מאת אריך פון דניקן. מבצע מרכבות האלים – מבצע צבאי של סיירת צנחנים וסיירת יעל.
חלפון

האם התכוונתם ל... אישים: איל חלפון – במאי ותסריטאי ישראלי אלון חלפון – כדורגלן עבר בן־ציון חלפון – חבר הכנסת מסיעת המערך וסגן שר החקלאות סולומון חלפון – בנקאי ומהפכן יהודי רומני פליקס חלפון – כדורגלן עבר אחר: גבעת חלפון אינה עונה – סרט קולנוע ישראלי כלפון
כלפון

כַלְפוֹן (خالفون תעתיק: ח'לפון) שם פרטי ושם משפחה ערבי ויהודי (הכ"ף נהגית רפה בשונה מהכללים בעברית) האם התכוונתם ל... אברהם כלפון – איש ציבור ישראלי אברהם כלפון (רב) – מנהיג קהילת יהודי טריפולי בסוף המאה ה-18 אברהם רפאל כלפון – רב בתטואן שבמרוקו, בטבריה ובחיפה ז'אן פייר כלפון – שחקן טלוויזיה וקולנוע צרפתי יום טוב כלפון – פוליטיקאי ישראלי ימין כלפון – איש ציבור בטבריה ובחיפה יעקב כלפון – רב בתטואן שבמרוקו, מחבר ספרים ופייטן יצחק אבן כלפון – משורר יהודי בספרד של סוף המאה העשירית כלפון משה הכהן – מבולטי הרבנים בג'רבה ליאור כלפון – שחקן ובמאי תיאטרון ישראלי חלפון
ברדוגו

ברדוגו הוא שם משפחה נפוץ בקרב יהדות צפון אפריקה. ייתכן שמקורו במילה הספרדית ורדוגו שפירושה תליין, במילה האיטלקית וורדה, שפירושה ניצנים כשקיימים פירושים אפשריים נוספים. האם התכוונתם ל... אבי ברדוגו – עורך דין ופעיל חברתי ישראלי יעקב ברדוגו – איש עסקים, מגיש ופרשן פוליטי ישראלי, יושב ראש מפעל הפיס לשעבר ישראל ברדוגו – צלם ישראלי לי ברדוגו – סופרת אמריקאית ישראלית של ספרי פנטסיה. בתו של אבי ברדוגו מאיר ברדוגו – עיתונאי ישראלי סמי ברדוגו – סופר ישראלי סרג׳ ברדוגו – נשיא קהילת יהדות מרוקו ושר תיירות במרוקו רפאל בירדוגו – מגדולי חכמי ופוסקי מרוקו יוסף בירדוגו (מקנס) – מגדולי חכמי ופוסקי מרוקו יוסף בירדוגו (רבאט) – מגדולי חכמי ופוסקי מרוקו יעקב בירדוגו (השופריה דיעקב) – מגדולי חכמי ופוסקי מרוקו מקור השם ברדוגו באתר אנו – מוזיאון העם היהודי
נבחרת ערב הסעודית בכדורסל

נבחרת ערב הסעודית בכדורסל היא נבחרת הכדורסל הלאומית של ערב הסעודית. הדירוג הנוכחי של נבחרת ערב הסעודית ברשימת הדירוג של פיב"א לנבחרות גברים, הוא המקום ה-66 בעולם, נכון ל-10 באוגוסט 2024, ירידה של 3 מקומות לעומת דירוג קודם. הישג השיא של נבחרת ערב הסעודית הוא המקום השלישי באליפות אסיה בכדורסל בשנת 1999. נבחרת ערב הסעודית מעולם לא העפילה לאליפות העולם בכדורסל או למשחקים האולימפיים. דירוג לנבחרות לאומיות גברים באתר פיב"א